CELEX: 32011D0131
Language: sk
Date: 2011-02-25 00:00:00
Title: 2011/131/EÚ: Rozhodnutie Komisie z  25. februára 2011 , ktorým sa mení a dopĺňa príloha II k rozhodnutiu 2006/766/ES, pokiaľ ide o zaradenie Fidži do zoznamu tretích krajín a území, z ktorých je povolený dovoz produktov rybolovu určených na ľudskú spotrebu [oznámené pod číslom K(2011) 1082]  Text s významom pre EHP

26.2.2011   
            
            
               SK
            
            
               Úradný vestník Európskej únie
            
            
               L 53/73
            
         ROZHODNUTIE KOMISIE
   z 25. februára 2011,
   ktorým sa mení a dopĺňa príloha II k rozhodnutiu 2006/766/ES, pokiaľ ide o zaradenie Fidži do zoznamu tretích krajín a území, z ktorých je povolený dovoz produktov rybolovu určených na ľudskú spotrebu
   [oznámené pod číslom K(2011) 1082]
   (Text s významom pre EHP)
   (2011/131/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (1), a najmä na jeho článok 11 ods. 1,
   keďže:
   
               (1)
            
            
               Nariadením (ES) č. 854/2004 sa ustanovujú osobitné predpisy na organizáciu úradných kontrol produktov živočíšneho pôvodu. V nariadení sa predovšetkým ustanovuje, že výrobky živočíšneho pôvodu sa môžu dovážať iba z tretej krajiny alebo z časti tretej krajiny, ktorá sa nachádza na zozname vypracovanom v súlade s uvedeným nariadením.
            
         
               (2)
            
            
               V nariadení (ES) č. 854/2004 sa tiež stanovuje, že pri zostavovaní a aktualizácii takýchto zoznamov sa musia brať do úvahy kontroly Únie v tretích krajinách a záruky zo strany príslušných orgánov tretích krajín, pokiaľ ide o súlad alebo rovnocennosť s potravinovým a krmivovým právom Únie a predpismi o zdraví zvierat stanovenými v nariadení Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (2).
            
         
               (3)
            
            
               V rozhodnutí Komisie 2006/766/ES zo 6. novembra 2006, ktorým sa ustanovuje zoznam tretích krajín a území, z ktorých je povolený dovoz lastúrnikov, ostnatokožcov, plášťovcov, morských ulitníkov a produktov rybolovu (3), sa uvádzajú tie tretie krajiny, ktoré spĺňajú kritériá uvedené v nariadení (ES) č. 854/2004, a preto môžu zaručiť, že vývoz týchto produktov do Únie spĺňa hygienické podmienky stanovené v právnych predpisoch Únie, ktoré sú zamerané na ochranu zdravia spotrebiteľov. V prílohe II k uvedenému rozhodnutiu sa predovšetkým stanovuje zoznam tretích krajín, z ktorých je povolený dovoz produktov rybolovu určených na ľudskú spotrebu.
            
         
               (4)
            
            
               Fidži v súčasnosti nie je uvedené v zozname v prílohe II k rozhodnutiu 2006/766/ES ako tretia krajina, z ktorej je povolený dovoz produktov rybolovu určených na ľudskú spotrebu.
            
         
               (5)
            
            
               Z kontrol Únie zameraných na vyhodnotenie systému kontroly fungujúceho na Fidži, ktorý je zameraný na výrobu produktov rybolovu na účely vývozu do Únie, pričom posledná bola vykonaná v septembri 2010, a zo záruk zo strany príslušného orgánu na Fidži vyplýva, že podmienky, ktoré sa v uvedenej tretej krajine uplatňujú v prípade produktov rybolovu určených na ľudskú spotrebu, ktoré sú určené na vývoz do Únie, sú rovnocenné podmienkam stanoveným v príslušných právnych predpisoch Únie. Na základe toho by sa príloha II k rozhodnutiu 2006/766/ES mala zmeniť a doplniť s cieľom umožniť dovoz produktov rybolovu určených na ľudskú spotrebu z Fidži.
            
         
               (6)
            
            
               Rozhodnutie 2006/766/ES by sa preto malo zodpovedajúcim spôsobom zmeniť a doplniť.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   V prílohe II k rozhodnutiu 2006/766/ES sa pred záznam týkajúci sa Falklandských ostrovov vkladá tento záznam týkajúci sa Fidži:
   
      
                  
                     „FJ
                  
               
               
                  
                     FIDŽI“
                  
               
               
                   
               
            
   Článok 2
   Toto rozhodnutie je určené členským štátom.
   
      V Bruseli 25. februára 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. EÚ L 139, 30.4.2004, s. 206.
   
      (2)  Ú. v. EÚ L 165, 30.4.2004, s. 1.
   
      (3)  Ú. v. EÚ L 320, 18.11.2006, s. 53.